cyanic-selkie/wikianc huggingface dataset:
স্নাতক উপাধি
কোনও শিক্ষার্থী উচ্চশিক্ষাজীবনের প্রথম তিন বা চার বছরে একটি পূর্বনির্দিষ্ট শিক্ষাক্রম সফলভাবে সম্পন্ন করলে উচ্চশিক্ষা প্রতিষ্ঠান তাকে শিক্ষাগত যোগ্যতা নির্দেশক যে উপাধি প্রদান করে, তাকে স্নাতক উপাধি (ইংরেজিতে ব্যাচেলর্স ডিগ্রি) বলে। স্থানভেদে স্নাতক শিক্ষাক্রমের মেয়াদ কম-বেশি হতে পারে। যে ব্যক্তি স্নাতক উপাধি লাভ করে, তাকে স্নাতক (ইংরেজিতে গ্র্যাজুয়েট) বলা হয়।
আক্ষরিক অর্থে স্নাতক বলতে (জ্ঞানের) জলে স্নান বা অবগাহন করাকে বোঝায়।
স্নাতক উপাধির প্রকারভেদ
ব্রিটিশ শিক্ষাব্যবস্থা দ্বারা প্রভাবিত অঞ্চলসমূহ, যেমন অস্ট্রেলিয়া, বাংলাদেশ, ভারত, কানাডা, মালয়েশিয়াসহ অনেক দেশে স্নাতক উপাধি দুই ধরনের হয়ে থাকে — সম্মান (অনার্স) এবং সাধারণ (পাস কোর্স)। সম্মানসহ স্নাতক উপাধি বোঝাতে স্নাতক শব্দের পরে "সম্মান" শব্দটি বন্ধনীর ভেতরে রেখে যুক্ত করা হয়। সম্মানসহ স্নাতক উপাধি অর্জনের জন্য সাধারণ উপাধির (পাস কোর্স) তুলনায় উৎকৃষ্টতর উচ্চশিক্ষায়তনিক যোগ্যতার প্রয়োজন হয়ে থাকে।
ভারত
ভারতে স্নাতক ডিগ্রীগুলি সাধারণত ৩ বছরের অধ্যয়ন শেষ করতে সময় নেয়, যদিও বিই / BTech, এমবিবিএস, BVSc বা BArch- এর মতো কোর্সগুলি বেশি সময় নেয়৷ একজন BE/BTech সাধারণত ৪ বছর সময় নেয়, যখন একজন MBBS বা BArch সম্পূর্ণ হতে সাধারণত ৫ বছর সময় লাগে। বেশিরভাগ বিজ্ঞান, বাণিজ্য এবং কলা ডিগ্রী হল ছাত্র দ্বারা নির্বাচিত ইলেকটিভ সহ সম্মান ডিগ্রী। জাতীয় শিক্ষা নীতি ২০২০ বাস্তবায়নের সাথে, ৩ বছরে প্রোগ্রামটি ছেড়ে দেওয়ার বিকল্প হিসেবে স্নাতক ডিগ্রি প্রোগ্রামগুলি ৪ বছর সময় নেবে এবং ।
সাধারণ স্নাতক ডিগ্রি এবং সংক্ষিপ্ত রূপ:
ভারতে একাডেমিক গ্রেডিং সিস্টেমের জন্য, ভারতে একাডেমিক গ্রেডিং দেখুন।
শিক্ষার্থীরা সাধারণত ন্যাশনাল বা স্টেট বোর্ড থেকে দ্বাদশ শ্রেণী শেষ করার পর তাদের স্নাতক শুরু করে ।
ভবেশচন্দ্র ভাদুড়ী
ভবেশচন্দ্র ভাদুড়ী (১৯১১ - ১০ জুলাই, ১৯৮২) ব্রিটিশবিরোধী আন্দোলনে আজাদ হিন্দ ফৌজে র একজন সেনানী।
বিদেশ যাত্রা
১৯৩৫ সালে যাদবপুর থেকে ইলেক্ট্রিকাল ইঞ্জিনিয়ারিং পাশ করেন। ১৯৩৮ সালে বৃত্তি পেয়ে জার্মানি যাত্রা করেন। নাৎসি জার্মানি তে হিটলার জমানায় তাকে চরম সংকটে পড়তে হয়। তার ওপর নাজীরা নানারকম বিধিনিষেধ আরোপ করে, দেশ থেকে টাকা পয়সা পেতে বাধা দেয়। প্রায় অনাহার অর্ধাহারে দিন কাটাতেন। শেষে Siemens কোম্পানী তে কাজ পান ।
আজাদ হিন্দ ফৌজে
নেতাজী সুভাষচন্দ্র বসু ১৯৪১ খ্রিষ্টাব্দে বার্লিন এলে তার সাথে পরিচয় হয় ভবেশচন্দ্রের। জার্মানি ত্যাগের পূর্ব পর্যন্ত নেতাজীর সাথে তার ঘনিষ্ঠ সম্পর্ক ছিল। তিনি নেতাজীর সহকারী হয়ে গোপনে আজাদ হিন্দ ফৌজে (I.N.A.) যোগ দেন এবং হল্যান্ডে র গোপন কেন্দ্রের দায়িত্ব প্রাপ্ত হন। ১৯৪৩-৪৪ খ্রিষ্টাব্দে হল্যান্ড থেকে আজাদ হিন্দ ফৌজের যে বাংলা খবর প্রচারিত হত তার দায়িত্বে ছিলেন তিনি। তিনি নাজীদের হাতেও বন্দী হন আবার যুদ্ধে জাপানের পরাজয় ঘটলে আজাদ হিন্দ বাহিনীর বহু অফিসারের সাথে মিত্র বাহিনী র দ্বারাও বন্দী হয়েছিলেন। মুক্তি পেয়ে ভারতে ফিরে দামোদর ভ্যালি কর্পোরেশন (D.V.C.) ও রাঁচী হেভি ইঞ্জিনিয়ারিং কর্পোরেশনে কাজ করেছেন।
মৃত্যু
৭ জুলাই, ১৯৮২ তার মৃত্যু ঘটে ।
ড্যানা ব্রুক
অ্যাশলি মে সেবেরা (জন্ম: নভেম্বর ২৯, ১৯৮৮) হলেন আমেরিকান বডিবিল্ডার, ফিটনেস প্রতিযোগী, মডেল এবং পেশাদার কুস্তিগীর। তিনি বর্তমানে ডাব্লিউডাব্লিউইর সাথে সংযুক্ত রয়েছেন, যেখানে তিনি র ব্র্যান্ডে ডানা ব্রুক নামে কুস্তি করেন।
মিরপুর (দ্ব্যর্থতা নিরসন)
মিরপুর বলতে যা কিছু বোঝানো হতে পারেঃ —
ভলনোভাখা
ভলনোভাখা (Волноваха) ইউক্রেনের দোনেৎস্ক ওব্লাস্তের এর একটি ছোট শহর। এটি ভলনোভাখা রাইয়নের প্রশাসনিক কেন্দ্র হিসেবে কাজ করে, এটি দোনেৎস্ক ওব্লাস্টের ১৮টি জেলার মধ্যে একটি। শহরের জনসংখ্যা ২১,৪৪১ জন (আনুমানিক তথ্য ২০২১)।
যথাযথ শহর ছাড়াও, শহরের পৌরসভার মধ্যে রয়েছে নোভোরিহোরিভকা, নোপোভালিভকা এবং ট্রুডোভ গ্রামগুলি।
দ্বিতীয় বিশ্বযুদ্ধ
দ্বিতীয় বিশ্বযুদ্ধের সময়, সোভিয়েত ইউনিয়ন 1943 সালের আগস্ট এবং সেপ্টেম্বর মাসে ভলনোভকার আশেপাশের এলাকায় উল্লেখযোগ্য লড়াইয়ের কথা জানায়।  শহরে যুদ্ধের পর বেশ কয়েকটি ইউনিটকে সম্মানসূচক খেতাব দেওয়া হয়।
সম্রাট মেইজি
সম্রাট মেইজি (明治天皇) ছিলেন জাপানের সম্রাটের উত্তরাধিকারের প্রথাগত ধারা অনুযায়ী জাপানের ১২২ তম সম্রাট। তাঁর শাসনকাল ১৮৬৮ থেকে ১৯১২ সালে তাঁর মৃত্যু পর্যন্ত স্থায়ী ছিল, এই সময়টুকুকে মেইজি যুগ বলা হয়। তাঁর শাসনের অধীনেই শোগুনতন্ত্র ভেঙে জাপান সাম্রাজ্য প্রতিষ্ঠিত হয় এবং জাপানের আধুনিকায়ন শুরু হয়। তিনি মেইজি পুনর্গঠন, মেইজি সংবিধান, পঞ্চনিবন্ধ শপথসহ নানা পদক্ষেপ গ্রহণ করেন, যা জাপানের শিল্পায়ন, অর্থনৈতিক উন্নতি, শিক্ষাগত উন্নতি, সামরিক ও রাজনৈতিক উন্নতিতে ব্যাপক অবদান রাখে। এজন্য তাকে মহান মেইজি বা ভালো মেইজি নামেও ডাকা হয়।
তঞ্চঙ্গ্যা ভাষা
তঞ্চঙ্গ্যা ভাষা হচ্ছে ইন্দো-আর্য পরিবারভূক্ত একটি ভাষা। বাংলাদেশের তঞ্চঙ্গ্যা জনগোষ্ঠী তঞ্চঙ্গ্যা ভাষায় কথা বলে। বাংলার সাথে তঞ্চঙ্গ্যা ভাষার মিল রয়েছে।
উৎপত্তি
মঙ্গোলীয় বংশোদ্ভূত তঞ্চঙ্গ্যা জনগোষ্ঠী ভারতীয় আর্য ভাষার অন্তর্গত পালি, প্রাকৃত এবং আদি বাংলা ভাষার মিশ্র এক ভাষায় কথা বলে। একে তঞ্চঙ্গ্যা ভাষা বলে। এই ভাষার সাথে বর্তমান বাংলার মিল প্রত্যক্ষ করা যায়। বাংলাদেশে ৫১৭৭৩ জন তঞ্চঙ্গ্যা জাতির লোক বাস করে।
ভাষা অঞ্চল
বাংলাদেশের পার্বত্য চট্টগ্রাম এর রাঙামাটি, খাগড়াছড়ি, বান্দরবান জেলায়, চট্টগ্রামের রাঙ্গুনিয়া থানার রইস্যাবিল এলাকায়, কক্সবাজার জেলার উখিয়া ও টেকনাফ অঞ্চলে বসবাসরত তঞ্চঙ্গ্যা জনগোষ্ঠী ও মিজোরাম, ত্রিপুরা ও রাখাইন রাজ্যের তঞ্চঙ্গ্যা জনগোষ্ঠী এই ভাষায় কথা বলে। মায়ানমারে তঞ্চঙ্গ্যারা দৈনাক নামে পরিচিত।
সিরাজুদ্দীন হোসেন
সিরাজুদ্দীন হোসেন (জন্ম: ১৯২৯ - মৃত্যু: ১০ ডিসেম্বর, ১৯৭১) একজন বাংলাদেশী বুদ্ধিজীবী। স্বাধীনতার প্রাক্কালে ১৯৭১ সালের ১০ ডিসেম্বর পাকিস্তানি হানাদার বাহিনী ও আলবদর ও রাজাকার বাহিনীর সদস্যরা তাকে তার রাজধানীর চামেলীবাগের বাড়ি থেকে ধরে নিয়ে যায়। এরপর তাকে আর খুঁজে পাওয়া যায়নি। তিনি ছিলেন বাংলাদেশে অনুসন্ধানী প্রতিবেদনের জনক।
প্রাথমিক জীবন
সিরাজুদ্দীন হোসেন ১৯২৯ সালের মার্চ মাসে জন্মগ্রহণ করেন ৷ মাত্র সাড়ে ৩ বছর বয়সে তিনি তার বাবাকে হারান। তার চাচা মৌলবী মোহাম্মদ ইসহাক তার পরিবারের সাহায্যে এগিয়ে আসলেও পারিবারিক ভুল বোঝাবুঝির কারণে তিনি চাচার কাছ থেকে সরে আসেন৷ চাচার কাছে থাকাকালীন সময়ে তিনি মুর্শিদাবাদের নবাব বাহাদুর স্কুল, যশোর জেলা স্কুলে পড়াশোনা শুরু করেন৷ পরে যশোরের ঝিকরগাছার কাছে মিছরিদিয়াড়া গ্রামের এক বিধবার বাড়িতে জায়গির থেকে ঝিকরগাছা স্কুলে পড়াশোনা করতে থাকেন৷ ঐ পরিবার সিরাজুদ্দীন হোসেনকে নিজের ছেলের মতো স্নেহ করত৷ পড়াশোনার ফাঁকে ফাঁকে তিনি বৃদ্ধার ছেলেদের চাষাবাদের কাজেও সাহায্য করতেন এবং তাদের জন্য মাঠে ভাত নিয়ে যেতেন৷ ম্যাট্রিক পরীক্ষা নিকটবর্তী হলে সেই উদারপ্রাণ বৃদ্ধা তার বাড়ির একটি বড় মোরগ বিক্রি করে ফি-এর ঘাটতির টাকার সংস্থান করে দেন৷ তারপর তিনি ম্যাট্রিক পাশ করেন এবং যশোর মাইকেল মধুসূদন দত্ত কলেজে আইএ-তে ভর্তি হন৷ আইএ পাশ করার পর সিরাজুদ্দীন হোসেন কলকাতার ইসলামিয়া কলেজে বিএ পড়া শুরু করলেও কলেজ জীবনে বই কেনার মতো আর্থিক স্বচ্ছলতা তার ছিল না৷ অন্যের বই আর শিক্ষকদের লেকচারের উপর ভিত্তি করে নিজের তৈরি নোটের মাধ্যমে তিনি লেখাপড়া করেন।
ব্যক্তিগত জীবন
তার স্ত্রীর নাম নূরজাহান সিরাজী। তাদের আট ছেলে। তাদের পুত্ররা হলেন শামীম রেজা নূর, শাহীন রেজা নূর, ফাহিম রেজা নূর, নাসিম রেজা নূর, সেলিম রেজা নূর, শাহীদ রেজা নূর, জাহীদ রেজা নূর ও তৌহীদ রেজা নূর। শাহীন রেজা নূর ছিলেন প্রজন্ম’৭১-এর সভাপতি। তিনি দৈনিক ইত্তেফাকের নির্বাহী সম্পাদক ছিলেন। শামীম রেজা নূর, ফাহীম রেজা নূর ও সেলিম রেজা নূর প্রবাসী। ফাহীম রেজা নূর নিউইয়র্কের ঘাতক দালার নির্মূল কমিটির সভাপতি। নাসিম রেজা নূর দেশের বড় একটি নির্মাণ প্রতিষ্ঠানের পরিচালক। রেজা নূর ভাষাতত্ত্বে পিএইচডি করেছেন। পঞ্চাশোর্ধ বইয়ের রচয়িতা তিনি। আজকের পত্রিকার উপ সম্পাদক হিসেবে কাজ করছেন। তৌহীদ রেজা নূর অর্থনীতিতে পিএইচডি। গণহত্যা নিয়ে পোস্ট-ডক্টরাল করছেন।
মুক্তিযুদ্ধে ভূমিকা
সাংবাদিক সিরাজুদ্দিন হোসেন ১৯৭১ সালে ৭ই মার্চের বঙ্গবন্ধুর ভাষণটি বেতারে প্রচারের দাবি জানিয়ে আওয়ামী লীগ নেতা তোফায়েল আহমেদের নামে ছাপিয়ে দেন ইত্তেফাকে, কারণ তখন কোন নেতাকে টেলিফোনে পাওয়া যাচ্ছিল না। দৃশ্যত সাংবাদিকতার প্রচলিত রীতি লঙ্ঘন করে ইত্তেফাকে তোফায়েল আহমদের নামে উল্লিখিত বিবৃতিটি প্রকাশের ব্যবস্থা না করলে বঙ্গবন্ধৃর ৭ মার্চের ভাষণটি আদৌ রেডিওতে প্রচারিত হতো কিনা সে ব্যাপারে সন্দেহের অবকাশ আছে৷
১৯৭১ সালে অপারেশন সার্চলাইটের সময় ইত্তেফাকে গোলাবর্ষণ করে পাকিস্তানি হানাদার বাহিনী। এরপর মে মাসে পাকিস্তান সরকার ক্ষতিপূরণ দিলে ইত্তেফাক পূণরায় প্রকাশিত হয়। সিরাজুদ্দীন হোসেন প্রথমে এই পত্রিকায় কাজ করবেন না বলে সিদ্ধান্ত নেন, কিন্তু তফাজ্জল হোসেন মানিক মিয়ার পত্নী মাজেদা বেগমের অনুরোধে তিনি ইত্তেফাকের সঙ্গে যুক্ত হন।
বর্ণাঢ্য সাংবাদিক জীবনের এই পর্যায়ে সিরাজুদ্দীন হোসেন খুবই বুদ্ধিমত্তার সঙ্গে পাকিস্তানি রাজনীতির অসারতাগুলো তুলে ধরেন। ইত্তেফাকেই কাজ করেছেন তিনি এবং 'ইত্তেফাক'-এর পাতায় সম্পাদকীয়, উপ-সম্পাদকীয় লিখেছেন এবং বস্তুনিষ্ঠ সংবাদ পরিবেশন করতেন। কোনো জরুরি তথ্য ওপারে পাঠাতে হলে শফিকুল কবিরকেই খবর দিতেন সিরাজুদ্দীন হোসেন যিনি তা আগরতলার কংগ্রেস ভবন পর্যন্ত পৌঁছে দিতেন৷ তিনি প্রবাসী সরকারের কাছে পূর্ব পাকিস্তানের আমেরিকান কনস্যুলেটের গোপন প্রতিবেদনটি পাঠিয়েছিলেন, যা পরে স্বাধীন বাংলা বেতার কেন্দ্র থেকে বারবার প্রচারিত হওয়ার মাধ্যমে বাংলাদেশের পক্ষে বিশ্ব জনমত গড়ে উঠতে সাহায্য করে। যুদ্ধের সময় সিরাজুদ্দীন হোসেন 'ঠগ বাছিতে গাঁ উজাড়' নামে একটি উপ-সম্পাদকীয় লেখেন যেখানে তিনি স্পষ্ট ভাষায় বলেন, যে দোষে শেখ মুজিবকে দোষী বলা হচ্ছে, পশ্চিমা রাজনীতিকরা সেই একই দোষে দুষ্ট ৷ এ সময় জামায়াতে ইসলামী বাংলাদেশের মুখপাত্র 'দৈনিক সংগ্রাম'-এ 'অতএব ঠগ বাছিও না' নামে একটি উপ সম্পাদকীয় লিখে তাকে পরোক্ষভাবে মৃত্যুর হুমকি দেয় ৷ কিন্তু এসব হুমকি তার কলমকে থামিয়ে রাখতে পারেনি ৷
১৯৭১ সালের ১০ ডিসেম্বর তাকে তার শান্তিনগর, চামেলীবাগের ভাড়া বাড়ি থেকে ধরে নিয়ে যায় পাকিস্তানি বাহিনী ও আলবদর বাহিনীর লোকেরা ৷তারপর তার আর কোন খোঁজ পাওয়া যায়নি।
বুদ্ধিজীবী হত্যার রায়
৩রা নভেম্বর, ২০১৩ সালে চৌধুরী মুঈনুদ্দীন এবং আশরাফুজ্জামান খান কে ১৯৭১ সালের ১০ থেকে ১৫ ডিসেম্বরের মধ্যে সিরাজুদ্দিন হোসেন সহ ১৮ জন বুদ্ধিজীবীকে অপহরণের পর হত্যার দায়ে ফাঁসির দড়িতে ঝুলিয়ে মৃত্যুদণ্ডের আদেশ দিয়েছেন আন্তর্জাতিক অপরাধ ট্রাইব্যুনাল-২।
কাশিফ ইকবাল
কাশিফ ইকবাল (জন্ম ১৪ মে ১৯৯৭) একজন পাকিস্তানি ক্রিকেটার । ১ সেপ্টেম্বর ২০১৮ সালে, অনুষ্ঠিত ২০১৮-১৯ কায়েদ-ই-আজম ট্রফিতে করাচি হোয়াইটসের হয়ে প্রথম-শ্রেণীর ক্রিকেটে অভিষেক ঘটে। একই বছরে, ৬ সেপ্টেম্বর ২০১৮ সালে,২০১৮-১৯ কায়েদ-ই-আজম ওয়ানডে কাপে করাচি হোয়াইটসের হয়ে লিস্ট এ আত্মপ্রকাশ করেন।
পল্লীপুরম, আলেপ্পি
পল্লীপুরম দক্ষিণ ভারতের কেরালা রাজ্যের আলেপ্পি জেলার চের্তলা তালুকে অবস্থিত একটি দ্বীপ তথা জনগণনা নগর৷ এটি চের্তলা থেকে দূরে অবস্থিত৷
ভূগোল
চের্তলা পৌরনিগম ও তাইকট্টুসেরি গ্রামপঞ্চায়েতের মাঝে অবস্থিত একটি শান্ত দ্বীপ পল্লীপুরম৷ এটির তিনদিকে উত্তর-পূর্ব-পশ্চিমে রয়েছে ভেম্বনাড় হ্রদ এবং দক্ষিণ দিকে রয়েছে চেঙ্গণ্ডা নদী৷ মূল ভুখণ্ডের চের্তলার সাথে এই দ্বীপটি উড়ালপুলের মাধ্যমে যুক্ত এবং ফেরিঘাটের মাধ্যমে বাইকম থেকে পল্লীপুরমে নিয়মিত নৌ-পরিবহন ব্যবস্থার সুবিধা রয়েছে৷
পল্লীপুরমের তট বরাবর অধিক সিলিকাযুক্ত সাদাটে বালির উপস্থিতির জন্য এটি সুপরিচিত৷ এই অধিক সিলিকাযুক্ত বালি কাঁচ ও সিমেণ্ট শিল্পের জন্য উত্তম৷ কেরালা সরকার অধিকৃত মালাবার সিমেণ্ট প্রতিষ্ঠানটির একটি বৃহত্তর কেন্দ্র রয়েছে এই দ্বীপে৷
উপাসনালয়
পল্লীপুরম দ্বীপের অন্যতম আকর্ষণ সৃষ্টি ও তৃতীয় শতাব্দীতে নির্মিত পল্লীপুরম গির্জা। কাদবিল মহালক্ষ্মী মন্দিরটি এই দ্বীপের অপর একটি ধর্মীয় আকর্ষণ।
শিক্ষা
মানবসম্পদ উন্নয়ন প্রতিষ্ঠান পরিচালিত এবং কোচিন বিজ্ঞান ও প্রযুক্তিবিদ্যা বিশ্ববিদ্যালয় সংসৃষ্ট চের্তলা প্রযুক্তিবিদ্যা মহাবিদ্যালয়টি ২০০৪ খ্রিস্টাব্দে পল্লীপুরম দ্বীপে উদ্বোধন করা হয়। পঞ্চায়েতের মধ্যে রয়েছে তিন বছরের ডিগ্রী কোর্স যুক্ত এনএসএস কলেজ।‌ ১৯৬৪ খ্রিস্টাব্দে প্রতিষ্ঠা লাভের পর এই কলেজে বিভিন্ন বিষয়ে স্নাতক ও স্নাতকোত্তর পড়াশোনার ব্যবস্থা রয়েছে।
ব্যাক্তিবর্গ
কেরালায় ইন্ডিয়ান কফি হাউজের প্রতিষ্ঠাতা নাদক্কাল পরমেশ্বরণ পিল্লাইয়ের বাসস্থান পল্লীপুরমে৷
রাজনৈতিক পরিবারগুলির তালিকা
বিশ্বের রাজনৈতিক পরিবারগুলোর তালিকা এই নিবন্ধে যুক্ত করা হচ্ছে। এই তালিকাতে রাজপরিবারগুলোকে বাদ দেয়া হয়েছে।
আলবেনিয়া
হোক্সা পরিবার
অ্যাংগোলা
দোজ সান্তোস- ভ্যান-দ্যুনেম পরিবার
আল-আকসা বিশ্ববিদ্যালয়
আল-আকসা বিশ্ববিদ্যালয় (جامعة الأقصى) ১৯৫৫ সালে প্রতিষ্ঠিত একটি ফিলিস্তিনী বিশ্ববিদ্যালয়। এটি ফিলিস্তিনের গাজা শহরে অবস্থিত। এটিই দেশটির প্রাচীনতম সরকারি উচ্চশিক্ষা প্রতিষ্ঠান। এতে প্রায় ২৬,০০০ শিক্ষার্থী ও ১৪০০ কর্মকর্তা-কর্মচারী আছেন, যাদের মধ্যে প্রভাষক ও অধ্যাপক রয়েছেন ৩০০ জন।
প্রাইমেটোমর্ফা
Primatomorpha স্তন্যপায়ীদের দুটি বর্গ Dermoptera বা colugos এবং বনমানুষ (Plesiadapiformes, Strepsirrhini, Haplorhini) ধারণকারী একটি অধিবর্গ।
"প্রাইমটোমর্ফা" শব্দটি প্রথম বিজ্ঞান সাহিত্যে ১৯৯১ সালে (কে.সি. বিয়ার্ড) এবং ১৯৯২ (কালান্দাজে, রুটিয়ান) প্রকাশিত হয়েছিল। মূলত পারমাণবিক সিকোয়েন্সের প্রধান ডিএনএ ধারা বিশ্লেষণ ইউরোকন্টা অনুমানকে সমর্থন করে। অন্যদিকে মাইটোকন্ড্রিয়াল সিকোয়েন্স গবেষণা একটি ভিন্ন ট্রি টোপোলজিকে সমর্থন করে (আর্নসন এট আল।, ২০০২)। রেট্রোট্রান্সপোসনের উপস্থিতি / অনুপস্থিতি নিয়ে একটি গবেষণায় ইউরোকন্টা (ক্রেইগস এট আল., ২০০৭) এর পক্ষে  দৃঢ় সমর্থন পাওয়া যায় । কিছু আণবিক উপাত্তের ব্যাখ্যা বনমানুষ এবং Dermoptera কে Primatomorpha নামক গোষ্ঠীতে (অধিবর্গ)  মিলন ঘটায়,  Scandentia  এর সহোদর গোষ্ঠী হিসেবে পরিচিত। প্ররায় ৭৯.৬ মিলিয়ন বছর আগে Dermoptera -র সহোদর গোষ্ঠী হতে প্রাইমেটরা বিচ্ছিন্ন হয়ে যায়।
অন্যান্য ব্যাখ্যাগুলি ডার্মোপ্টেরা এবং স্ক্যান্ডেনটিয়াকে সানডাথেরিয়া নামক প্রাইমেটসের সহোদর একটি গোষ্ঠীর সাথে একত্রিত করেছে কিছু সাম্প্রতিক গবেষণা স্ক্যান্ডেনটিয়াকে গ্লায়ার্সের সহোদর হিসাবে রাখে এবং ইউরোকোন্টাকে অকার্যকর করে।
ডেভিড সিনকক
ডেভিড জন সিনকক (David Sincock; জন্ম: ১ ফেব্রুয়ারি, ১৯৪২) দক্ষিণ অস্ট্রেলিয়ার উত্তর অ্যাডিলেড এলাকায় জন্মগ্রহণকারী সাবেক অস্ট্রেলীয় আন্তর্জাতিক ক্রিকেটার। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯৬০-এর দশকের মাঝামাঝি সময়কালে অত্যন্ত সংক্ষিপ্ত সময়ের জন্যে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর অস্ট্রেলীয় ক্রিকেটে সাউথ অস্ট্রেলিয়া দলের প্রতিনিধিত্ব করেন। দলে তিনি মূলতঃ স্লো লেফট-আর্ম চায়নাম্যান বোলিং করতেন। এছাড়াও, নিচেরসারিতে ডানহাতে কার্যকরী ব্যাটিংশৈলী প্রদর্শন করেছেন ‘এভিলডিক’ ডাকনামে পরিচিত ডেভিড সিনকক।
প্রথম-শ্রেণীর ক্রিকেট
১৯৬০-৬১ মৌসুমের অভিষেক খেলায় দূর্দান্ত ক্রীড়াশৈলী প্রদর্শন করেন। অ্যাডিলেডে নিউ সাউথ ওয়েলসের বিপক্ষে ৬/৫২ পান তিনি। তারপর থেকেই স্থিতিশীলতা আনয়ণে তাকে বেশ প্রতিকূল অবস্থার মুখোমুখি হতে হয়।
আন্তর্জাতিক ক্রিকেট
সমগ্র খেলোয়াড়ী জীবনে তিনটিমাত্র টেস্টে অংশগ্রহণ করেছেন ডেভিড সিনকক। ৪ ডিসেম্বর, ১৯৬৪ তারিখে মেলবোর্নে সফরকারী পাকিস্তান দলের বিপক্ষে টেস্ট ক্রিকেটে অভিষেক ঘটে তার। ৭ জানুয়ারি, ১৯৬৬ তারিখে সিডনিতে সফরকারী ইংল্যান্ড দলের বিপক্ষে সর্বশেষ টেস্টে অংশ নেন তিনি।
দলীয় সঙ্গীরা তাকে ‘এভিলডিক’ নামে ডাকতেন। গ্যারি সোবার্সের মতে, আমার বিপক্ষে অন্যতম সেরা কৌতুহলোদ্দীপক বোলার তিনি। অন্য যে-কোন বোলারের তুলনায় তিনি বলকে বেশ ঘোরাতে পারতেন ও তার গুগলি বলগুলো বেশ সমীহের ছিল। তবে, সোবার্সের অভিমত, তার বোলিংয়ে ধারাবাহিকতা ছিল না; এ পায়ে লাফিয়ে প্রত্যেক বলকে ফুল টস আকৃতির খেলার অযোগ্য বোলিং করতেন।
১৯৬৫-৬৬ মৌসুমের অ্যাশেজ সিরিজের তৃতীয় টেস্টে সর্বশেষ খেলেন। সিডনিতে ইংল্যান্ডের বিপক্ষে ঐ টেস্টে ০/৯৮ করেন। তবে, বেশ লড়াকুচিত্তে ২৯ ও ২৭ রান তুলতে সমর্থ হন। কিন্তু, খেলায় অস্ট্রেলিয়া দল নিজ ভূমিতে ৫০ বছরের অধিক সময়ের ব্যবধানে নিকৃষ্টতম পরাজয়ের কবলে নিপতিত হয়। দল নির্বাচকমণ্ডলী পাঁচজন খেলোয়াড়কে বাদ দেয়। সিনককসহ ভারতপ্রাপ্ত অধিনায়ক ব্রায়ান বুথকে আর অস্ট্রেলিয়ার পক্ষে খেলতে দেখা যায়নি।
অংশগ্রহণকৃত তিন টেস্টে তেমন সফলতার স্বাক্ষর রাখতে পারেননি। একবার তিনি গিডিওন হেইকে বলেছিলেন যে, ‘খেলায় তিনি পুণরাবৃত্তি ঘটাতে পারবেন না বলেই বেশ তাড়াতাড়ি অবসর নিয়েছেন। কোন ব্যাটসম্যানকে শুরুতেই আউট করতে না পারলে আর তিনি ঐ ব্যাটসম্যানের মুখোমুখি হতে চান না। ’
অবসর
১৯৬৫-৬৬ মৌসুম শেষে প্রথম-শ্রেণীর ক্রিকেট খেলায় অংশগ্রহণ করা থেকে বিরত থাকেন। এরপর, সিডনিতে চলে যান। সেখানে সিডনি গ্রেড ক্রিকেটে নর্দার্ন ডিস্ট্রিক্টের পক্ষে খেলেন।
পরবর্তীকালে তিনি মন্তব্য করেছিলেন যে, নিশ্চিতভাবেই আমি পেশাদার ক্রীড়াবিদ হতে চাইনি। একবার আমি এ সুযোগ পেলেও কখনো চাইনি যে পরের সপ্তাহেই আমাকে বিদেয় নিতে হবে। ব্যক্তিগত জীবনে তিনি সফল ব্যবসায় নির্বাহীর ভূমিকায় অবতীর্ণ হয়েছেন।
লোধিখেদা
লোধিখেদা (Lodhikheda) ভারতের মধ্য প্রদেশ রাজ্যের ছিন্দওয়ারা জেলার একটি নগর পঞ্চায়েত-শাসিত শহর।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৪১০ মিটার (১৩৪৫ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে লোধিখেদা শহরের জনসংখ্যা হল ৯৩০২ জন। এর মধ্যে পুরুষ ৫১% এবং নারী ৪৯%।
কুমার বিশ্বজিৎ
কুমার বিশ্বজিৎ (জন্মঃ ১ জুন ১৯৬৩) একজন বাংলাদেশী সঙ্গীত শিল্পী। তিনি বাংলাদেশের সঙ্গীত জগতের সবচেয়ে জনপ্রিয় ও সম্মানিত ব্যক্তিত্বদের একজন। একাধারে  তিনি গীতিকার, সুরকার, সঙ্গীত শিল্পী,  সঙ্গীত পরিচালক। তিনি একাধিকবার জাতীয় চলচ্চিত্র পুরস্কার পেয়েছেন। তিনি চট্টগ্রাম বিশ্ববিদ্যালয়-এর অধীন চট্টগ্রাম সিটি কলেজ থেকে স্নাতক সম্পন্ন করেন।
শৈশব
কুমার বিশ্বজিৎ চট্টগ্রাম জেলায় তার শৈশব অতিবাহিত করেছেন। তিনি সেখানে জন্মগ্রহণ করেন এবং সেখানে থেকেই তার প্রাথমিক শিক্ষা সম্পন্ন করেন।
পারিবারিক জীবন
কুমার বিশ্বজিৎ নাঈমা সুলতানার সাথে বিবাহ বন্ধনে আবদ্ধ হয়েছেন; তাদের একমাত্র পুত্র নিবিড় কুমার।
সম্মাননা
কুমার বিশ্বজিৎ ২০০৯ এবং ২০১১ - এই দুইবার জাতীয় চলচ্চিত্র পুরস্কারে সেরা নেপথ্য পুরুষ শিল্পী পুরস্কারে ভূষিত হয়েছেন। । এছাড়াও তিনি বঙ্গবন্ধু স্মৃতি পুরস্কার, জিয়া স্মৃতি পুরস্কার, যায় যায় ‍দিন, চ্যানেল আই চলচ্চিত্র পুরস্কার, চ্যানেল আই পারফরম্যান্স পুরস্কার,সিটিসেল-চ্যানেল আই মিউজিক অ্যাওয়ার্ডস বিনোদন বিচিত্রাসহ বিভিন্ন পুরস্কারে ভূষিত হয়েছেন। ।
বিদ্যা ভারতী
বিদ্যা ভারতী ( বিদ্যা ভারতী অখিল ভারতীয় শিক্ষা সংস্থার সংক্ষিপ্ত রূপ ) হল রাষ্ট্রীয় স্বয়ংসেবক সংঘের (আরএসএস) শিক্ষা শাখা। এটি ভারতের বৃহত্তম প্রাইভেট নেটওয়ার্কগুলির মধ্যে একটি চালায়, ২০১৬ সালের হিসাবে ৩.২ মিলিয়নেরও বেশি শিক্ষার্থী সহ ১২,০০০ টি স্কুল পরিচালনা করে এবং এর নিবন্ধিত সদর দফতর রয়েছে লখনউতে যার একটি কার্যকরী সদর দপ্তর দিল্লিতে এবং একটি সাব-অফিস রয়েছে কুরুক্ষেত্র ।   ২০২০ সালে, মিলিয়ন লাইভ ক্লাব স্কুল শিক্ষায় অবদানের জন্য বিদ্যা ভারতীকে ভ্যানগার্ড কোহর্টের অফিসিয়াল সদস্য হিসেবে বেছে নেয়।
বিদ্যা ভারতী শিশাভাটিকা, প্রাথমিক, উচ্চ প্রাথমিক, মাধ্যমিক, মাধ্যমিক সিনিয়র, রাইট, সেন্টার, একক স্কুল, পূর্ণ ও আধা-আবাসিক বিদ্যালয় ও কলেজ ছাত্রদের জন্য শিক্ষা উপলব্ধ করা হয়।
ইতিহাস
১৯৫২ সালে এই ইউনিয়ন থেকে অনুপ্রেরণা কিছু বিশ্বস্ত মানুষ শিক্ষা পুনিত ফাংশনে পাওয়া যায়। জাতি-বিল্ডিং এই ফাংশন এর সাথে জড়িত মানুষ উদীয়মান প্রজন্মের যোগ্যতা, শিক্ষা এবং শিক্ষার সঙ্গে আচার দিতে "সরস্বতী শিশু মন্দির" ভিত্তি গোরখপুর পাঁচ টাকার জন্য মাসিক ভাড়া ভবনের মধ্যে বাঁধানো বাগান স্থাপন প্রথম শিশুর মন্দিরের থেকে তারিখ নকীব। এর আগে কুরুক্ষেত্র গীতা স্কুল সেটিং, এবং ১৯৪৬ সালে ছিল।
উত্তরপ্রদেশ, শিশু মধ্যে মন্দির এর সংখ্যা এবং গতি বৃদ্ধি পায়. এই নির্দেশিকা এবং সঠিক উন্নয়ন করতে ১৯৫৮ সালে 'শিশু শিক্ষা ম্যানেজিং কমিটি' নাম থেকে স্টেট কমিটি গঠন করা হয়েছে। আবেশ শিশুর মন্দির স্বশিক্ষা এবং আত্মীয় এবং বন্ধুদের সঙ্গে বরাবর কেন্দ্র সমাজের হিসাবে খ্যাতি এবং জনপ্রিয়তা পেতে। অন্যান্য জমি, এমনকি যখন সংখ্যা স্কুলের হত্তয়া শুরু, তাই ঐ অঞ্চল মধ্যে কোন রাজ্য কমিটি গঠিত হয়। পাঞ্জাব ও চন্ডিগড় মধ্যে পরিচারক শিক্ষা কমিটি, হরিয়ানা মধ্যে একটি হিন্দু শিক্ষা কমিটির চলতে থাকে। সংশ্লিষ্ট প্রচেষ্টার দ্বারা 1977 প্যান-ভারতের মধ্যে প্রকৃতি এবং বিদ্যা ভারতী প্রতিষ্ঠান বিবর্তন দিল্লি । পরবর্তীকালে সব রাজ্য কমিটি, বিদ্যা ভারতী সংযুক্ত হতে বাঁধা।
ভারতের বৃহত্তম বেসরকারি সংস্থা
আজ লাক্ষাদ্বীপ এবং মিজোরাম বাদে পুরো ভারতের মধ্যে ৮৬ প্রাদেশিক এবং আঞ্চলিক কমিটি, বিদ্যা ভারতী ' থেকে যুক্ত। এর অধীনে সামগ্রিক ২৩৩২০টি শিক্ষা প্রতিষ্ঠান ১,৪৭,৬৩৪ শিক্ষক নির্দেশের অধীনে ৩৪ মিলিয়ন ছাত্র-ছাত্রীদের শিক্ষা ও ধর্মসংস্কার অধিকৃত হয়। এদের মধ্যে ৪৯ শিক্ষক প্রশিক্ষক ইনস্টিটিউট ও কলেজ ২৩৫৩, মাধ্যমিক ও ৯২৩ উচ্চ মাধ্যমিক বিদ্যালয়, ৬৩৩ প্রাক-প্রাথমিক ও ৫৩১২ প্রাথমিক ৪১৬৪ উচ্চ প্রাথমিক ও ৬১২৭ একক শিক্ষক, স্কুল এবং ৩৬৭৯ আচার কেন্দ্র। আজ শহর ও গ্রামের মধ্যে উপজাতীয় এবং পার্বত্য এলাকায় বস্তি, শিশু, ভ্যাটিকান, শিশু মন্দির, বিদ্যা মন্দির সরস্বতী বিদ্যালয়, উচ্চ শিক্ষা প্রতিষ্ঠান, শিক্ষক প্রশিক্ষণ সেন্টার ও রিসার্চ ইনস্টিটিউট। এই সরস্বতী মন্দির সংখ্যা ধ্রুবক ক্রমবর্ধমান, এবং আজ, বিদ্যা ভারতী ভারতের বৃহত্তম বেসরকারি শিক্ষা প্রতিষ্ঠান হয়ে উঠেছে।
কেভিন পিটারসন
কেভিন পিটার পিটারসন, এমবিই (Kevin Peter Pietersen; জন্ম: ২৭ জুন, ১৯৮০) দক্ষিণ আফ্রিকায় জন্মগ্রহণকারী বিশিষ্ট ইংরেজ আন্তর্জাতিক ক্রিকেটার। ডানহাতি ব্যাটসম্যান হিসেবে তার সুনাম রয়েছে। ইংল্যান্ড দলের অন্যতম সদস্য কেভিন পিটারসন ব্যাটিংয়ের পাশাপাশি মাঝেমাঝে স্পিন বোলিং করে থাকেন। এছাড়াও, কাউন্টি ক্রিকেটে সারে, ইন্ডিয়ান প্রিমিয়ার লীগে দিল্লি ডেয়ারডেভিলসে এবং ক্যারিবিয়ান প্রিমিয়ার লীগে সেন্ট লুসিয়া জুকসের হয়ে খেলছেন। ফিল্ডিংয়ের সময় তিনি মূলতঃ গালি অথবা কভার অঞ্চলে দণ্ডায়মান থাকেন।
প্রারম্ভিক জীবন
দক্ষিণ আফ্রিকার নাটাল প্রদেশের পিটারমারিৎজবার্গ এলাকায় জন্মগ্রহণ করেন পিটারসন।
প্রথম-শ্রেণীর ক্রিকেটে অংশগ্রহণ
নাটালের পক্ষে ১৯৯৭ সালে প্রথম-শ্রেণীর ক্রিকেটে অভিষেক ঘটে তার। এর পরেই তিনি ইংল্যান্ডে স্থানান্তরিত হন। এপ্রেক্ষিতে তিনি জাতিগত কোটা পদ্ধতিতে তার অসন্তুষ্টির কথা ব্যক্ত করেন। তার ইংরেজ মা ইংল্যান্ডের পক্ষে খেলার উপযোগী করে তোলেন। এর যোগ্যতা অর্জনের জন্য তাকে চার বছর কাউন্টি পর্যায়ের খেলায় অংশগ্রহণ করতে হয়েছে। এর পরপরই তিনি দ্রুত জাতীয় দলে অন্তর্ভুক্তির জন্য ডাক পান।
২০০৪ সালে জিম্বাবুয়ে দলের বিরুদ্ধে অনুষ্ঠিত একদিনের আন্তর্জাতিকের মাধ্যমে আন্তর্জাতিক পর্যায়ের ক্রিকেটে অভিষেক ঘটে পিটারসনের। এর পরের বছর ২০০৫ সালের অ্যাশেজ সিরিজে অস্ট্রেলিয়ার বিপক্ষে অংশগ্রহণের মাধ্যমে টেস্ট ক্রিকেটে অভিষিক্ত হন তিনি।
আঘাতপ্রাপ্তি
জুন, ২০০৯ সালে লাফবোরা বিশ্ববিদ্যালয়ের অনুশীলনী চলাকালে উদীয়মান রিস টপলির বোলিংয়ে আহত হন। এরপর পিটারসনকে দ্রুত লিচেস্টার রয়্যাল ইনফার্মারিতে প্রেরণ করা হয় এবং তার কানে সেলাই করতে হয়। এ ঘটনার পর টপলি'র আদর্শ পিটারসন তাকে স্বাক্ষর সংবলিত ব্যাট উপহার দেন।
ইংল্যান্ড দল পিটারসনের ধারাবাহিক সাফল্যে উজ্জ্বীবিত হয়ে ২০০৫ থেকে ২০১০ সালের মধ্যে ঘরোয়া ক্রিকেটে হ্যাম্পশায়ারের পক্ষে তাকে শুধুমাত্র একটি প্রথম-শ্রেণীর ক্রিকেট খেলায় অংশগ্রহণের সুযোগ দেয়। ১৭ জুন, ২০১০ তারিখে পিটারসন ঘোষণা করেন যে, তিনি হ্যাম্পশায়ার থেকে চলে যেতে ইচ্ছুক। এর পরপরই তিনি সারে দলের হয়ে ধারকৃত খেলোয়াড় হিসেবে বাকী মৌসুম চালিয়ে যান ও ২০১১ সাল থেকে স্থায়ীভাবে ঐ দলে যোগ দেন।
বিতর্ক
২০০৯ সালের শুরুতে ভারত সফরে টেস্ট ও একদিনের আন্তর্জাতিকে সিরিজ হারলে ইসিবি ইংল্যান্ড অধিনায়ক কেভিন পিটারসনকে জরুরী সভায় তলব করে ও দলে মুরেজের কোচিংয়ের মান ও ভূমিকা নিয়ে প্রশ্ন তোলে। পরদিন পিটারসন গণমাধ্যমে ঐ সভায় দলের ‘অস্বাস্থ্যকর অবস্থার’ কথা তুলে ধরেন ও শীঘ্রই মুরেজকে কোচের পদ থেকে পদত্যাগে বাধ্য করা হবে বলে জানান। দলের প্রশিক্ষণ, সম্ভাব্য ও সাবেক অধিনায়ক মাইকেল ভনকে সামনের ওয়েস্ট সফরে অধিনায়ক হিসেবে মনোনয়ন ইত্যাদি বিষয়ে মুরেজ ও পিটারসনের মধ্যে দ্বন্দ্ব লেগেই থাকতো। ফলশ্রুতিতে ৭ জানুয়ারি, ২০০৯ তারিখে মুরজে কোচের দায়িত্ব থেকে ইসিবি অব্যহতি দেয় ও পিটারসন অধিনায়ক থেকে পদত্যাগ করেন। পদত্যাগের অব্যবহিত পরই ইংরেজ ক্রিকেটের সাথে জড়িত বেশ কয়েকজন ধারাভাষ্যকার মনে করেন, মুরেজের পদত্যাগের বিষয়ে পিটারসন উন্মুক্ত আলোচনার মাধ্যমে বিভ্রান্তি ছড়িয়েছেন। কয়েকদিন পর এক স্বাক্ষাৎকারে পিটারসন জানান যে, অধিনায়কের পদ থেকে অব্যহতির ইচ্ছে না থাকলেও ইসিবি কর্মকর্তাগণ তাকে পদচ্যুতির কথা জানিয়েছিলেন। তবে, ইসিবি’র সহ-সভাপতি ডেনিস অ্যামিস পিটারসনের বক্তব্যকে উদ্বৃতি দিয়ে জানান যে, মুরেজের পদত্যাগের বিষয়টি তিনি ফাঁস করেননি। অ্যামিস বলেন, ‘আমরা বিশ্বাস করি না যে, কেভিন পিটারসন তথ্য ফাঁস করেছেন। তাঁর আবেগ তাড়নার ফলেই অন্যান্য সুবিধাবাদী গোষ্ঠী কাজে লাগিয়েছে।’ দলের অধিনায়কের দায়িত্বে অ্যান্ড্রু স্ট্রসের নাম পরবর্তীকালে ঘোষণা করা হয়েছিল।
২০১৬ ফেডারেশন কাপ (বাংলাদেশ)
২০১৬ ফেডারেশন কাপ (স্পন্সরশিপের কারণে ওয়াল্টন ফেডারেশন কাপ নামে পরিচিত) ছিল বাংলাদেশী ফেডারেশন কাপের ২৮তম আসর। প্রতিযোগিতায় ১২টি দল অংশগ্রহণ করে। প্রতিযোগিতা ১০ জুন ২০১৬ তারিখে বঙ্গবন্ধু জাতীয় স্টেডিয়ামে মোহামেডান স্পোর্টিং ক্লাব ও রহমতগঞ্জ মুসলিম ফ্রেন্ডস সোসাইটির খেলার মাধ্যমে শুরু হয় এবং ২৬ জুন খেলা শেষ হয়, যাতে ঢাকা আবাহনী ১ - ০ গোলে শেখ মনি আরামবাগকে পরাজিত করে চ্যাম্পিয়ন হয়।
মাঠ
ঢাকার বঙ্গবন্ধু জাতীয় স্টেডিয়ামে টুর্নামেন্টের সব ম্যাচ অনুষ্ঠিত হয়।
সাগরিকা মুখার্জী
সাগরিকা মুখার্জী (জন্ম সাগরিকা মুখোপাধ্যায়; ৪ সেপ্টেম্বর ১৯৭০) একজন ভারতীয় গায়িকা এবং অভিনেত্রী। তিনি মূলত হিন্দি, অসমীয়া এবং বাংলা ভাষার গানে গান গেয়েছেন তবে তামিল এবং তেলুগু ভাষায়ও গান গেয়েছেন। তিনি গায়িকা ও সুরকার মানস মুখোপাধ্যায়ের কন্যা এবং গীতিকার জহর মুখোপাধ্যায়ের নাতনি। তার ভাই শান্তনু মুখোপাধ্যায়ও একজন গায়িকা এবং অভিনেতা।
জন্ম ও পরিবার
সাগরিকা মুখার্জী ১৯৭০ সালের ৪ সেপ্টেম্বর অসমর গুয়াহাটিতে জন্মগ্রহণ করেন, কিন্তু মূলত বাঙালি ব্রাহ্মণ পরিবারে পশ্চিমবঙ্গের কলকাতা মেট্রোসিটির অন্তর্গত। ১৯৭৩ সালে তিনি তার পরিবারের সাথে বোম্বে চলে যান। তার বাবা ১৯৮৬ সালে মারা যান যখন তার বয়স ছিল ১৬ বছর। এর পরে তার মা একজন গায়ক হন এবং পুরো পরিবারের দায়িত্ব নেন।
সঙ্গীত জীবন
সাগরিকা ১৯৭৯ সালে বলিউড চলচ্চিত্র "শায়াদ" এবং ১৯৮৪ সালে বাংলা চলচ্চিত্র "অগ্নিশুদ্ধি" তে শিশু প্লেব্যাক গায়িকা হিসাবে আত্মপ্রকাশ করেন। পরে, তিনি বেশ কয়েকটি বলিউড চলচ্চিত্র গান গেয়েছিলেন।
১৯৯৮ সালে, তিনি একাকী যাওয়ার পর তার প্রথম অ্যালবাম মা প্রকাশ করেন। তারপর ২০০১ সালে, তার দ্বিতীয় অ্যালবাম মেরে লিয়ে তার ভাইয়ের‌ শান এবং সহশিল্পী জুবিন গার্গ এবং সুচিত্ৰা পিল্লাই সাথে প্রকাশিত হয়েছিল এবং অ্যালবামের সমস্ত গানের তার প্রথম সঙ্গীত রচয়িতাও ছিলেন। ২০০৬ সালে ইউনিভার্সাল ডিস্ট্রিবিউশন হতে তার তৃতীয় অ্যালবাম ইটস অল অব লাভ প্রকাশিত হয়েছিল। তিনি পাকিস্তানি ব্যান্ড স্ট্রিংসের "পাল" গানের সাথে সহযোগিতা করেছিলেন।
১৯৯৮ সালে তিনি "জৌৱনে আমনি করে" চলচ্চিত্রের সাথে প্রথম অসমীয়া গানের প্রাপ্তবয়স্ক ব্যাকগ্রাউন্ড গায়িকা হিসেবে অসমীয়া সঙ্গীত শিল্পে আত্মপ্রকাশ করেন"। তবে এই গানটি ছবিতে প্রদর্শিত হয়নি এবং কেবল বোনাস ট্র্যাক হিসাবে ব্যবহৃত হয়েছিল। এটি শুধুমাত্র অডিও সিডিতে অন্তর্ভুক্ত করা হয়েছিল। পরের বছর তিনি সহশিল্পী জুবিন গর্গ এবং শিশু পটভূমিগায়ক জুবলী বরুৱা এর সাথে "মহারথি" চলচ্চিত্রের "ওই মোর অসমর" শিরোনামে একটি গান গেয়েছিলেন। গানটি প্রাপ্তবয়স্ক ব্যাকগ্রাউন্ড গায়িকা হিসাবে তার প্রথম গান গাইছিলেন। পরে তিনি‌ মেঘা, মেঘর বরণ, বিস্ফোরণ, গরম বতাহ, নায়ক, জোনাকী মন মতো কিছু অসমীয়া চলচ্চিত্রের গান গেয়েছিলেন।
গুজি আইড়
গুজি আইড় (বৈজ্ঞানিক নাম: Sperata seenghala) (ইংরেজি: Giant river-catfish) হচ্ছে Bagridae পরিবারের Sperata গণের একটি স্বাদুপানির মাছ।
সাগরিকা মুখার্জী
অভিনয় জীবন
গান গাওয়ার পাশাপাশি সাগরিকা ১৯৮৬ সালে তার প্রথম বাংলা ভাষার চলচ্চিত্র "শ্যাম সাহেব" অভিনয় করেন। পরবর্তীতে তিনি কয়েকটি বলিউড ও আঞ্চলিক চলচ্চিত্রের পাশাপাশি বিয়ার ফুল (১৯৯৬), প্রেম আরু প্রেম (২০০২), জোনাকী মন (২০০২), দুটি অসমীয়া চলচ্চিত্র এবং ইন্তেকাম: দ্য পারফেক্ট গেম (২০০৪) এর মতো আঞ্চলিক চলচ্চিত্রে অতিথি অ্যাপারেন্স অভিনয় করেন। তিনি ২০০৫ বা ২০০৬ সালে কোনও ছবিতে উপস্থিত হননি। ২০০৭ সালে তার একমাত্র চলচ্চিত্র ছিল কালীশঙ্কর (২০০৭), একটি বাংলা চলচ্চিত্র (প্রসেনজিৎ চট্টোপাধ্যায় এবং স্বস্তিকা মুখোপাধ্যায়ের বিপরীতে)। একই বছর, তিনি প্রাথমিকভাবে বলিউড চলচ্চিত্র লাইফ ইন আ মেট্রো তে একটি সহায়ক ভূমিকা তৈরি করেন, যাইহোক, সম্পাদনা প্রক্রিয়া চলাকালীন তার দৃশ্য কাটা হয়।
গুজি আইড়
বিস্তৃতি
এই প্রজাতির মাছ বাংলাদেশ, ভারত, পাকিস্তান, আফগানিস্তান এবং নেপালে পাওয়া যায়।
বাংলাদেশে বর্তমান অবস্থা এবং সংরক্ষণ
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে বিপন্ন হিসেবে বিবেচিত।
সাগরিকা মুখার্জী
ব্যক্তিগত জীবন
সাগরিকা ৪ ফেব্রুয়ারি, ২০০২ তারিখে ইতালীয়-যুক্তরাজ্য ব্যবসায়ী এবং রেস্টুরেন্টার মার্টিন দা কোস্তার সাথে বিবাহ বন্ধনে আবদ্ধ হন। তাদের দুই ছেলে, জোশ এবং মিশেল।
ওয়াল্টার লিস
কাউন্টি ক্রিকেটে অংশগ্রহণ
২৫ ডিসেম্বর, ১৮৭৫ তারিখের বড়দিনে ইয়র্কশায়ারে ওয়াল্টার লিসের জন্ম। লন্ডনে তিনি ক্রিকেট খেলা শিখতে অংশগ্রহণ করেন। ১৮৭৬ সালে সারে দলের সদস্যরূপে খেলোয়াড়ী জীবন শুরু করেন। তবে প্রতিশ্রুতিশীল খেলোয়াড় হিসেবে নিজেকে তুলে ধরার জন্য পরের বছর পর্যন্ত অপেক্ষা করতে হয়। উইলিয়াম লকউডের দূর্বল ক্রীড়াশৈলীর কারণে দলে তিনি নিয়মিত সদস্যের মর্যাদা লাভ করেন। টম রিচার্ডসনের ব্যাপক সাফল্যলাভ স্বত্ত্বেও তিনি ৭৫ উইকেট লাভে সক্ষমতা দেখান। তবে কমপক্ষে দুইবার তার বোলিং সারের জয়লাভে কিংবা খেলার মোড় ঘুরাতে পারেনি।
পরের বছরগুলোয় কম সফলতা লাভের ফলে পুণরুজ্জীবিত ঘটা লকউড ও বিল ব্রোকওয়েলের সাথে প্রতিদ্বন্দ্বিতায় অবতীর্ণ হতে হয়। ১৮৯৮ সালের শুরুতে দলের বাইরে অবস্থান করতে হয় ওয়াল্টার লিসকে। ১৯০০ সাল পর্যন্ত দলের নিয়মিত সদস্যরূপে ফিরে আসতে পারেননি। এ বছর হ্যাম্পশায়ারের বিপক্ষে ৮/৩১ বোলিং পরিসংখ্যান গড়েন। এরপর ল্যাঙ্কাশায়ারের বিপক্ষে নয় উইকেট নিয়ে দলের বিজয়ে প্রভূতঃ ভূমিকা রাখেন। তবে, ১৯০১ সালে পুনরায় নিরাশ করেন। এরপর ১৯০২ সালে বোলার সঙ্কটে ভোগা সারে দল থেকে সম্পূর্ণরূপে বিতাড়িত হন।
এর পরের বছর কেমব্রিজ বিশ্ববিদ্যালয়ের বিপক্ষে তেরো উইকেট নিয়ে নিজের সক্ষমতার কথা জানান দেন। এরপরই কেবলমাত্র দলের অবিচ্ছেদ্য অঙ্গরূপে সারে একাদশে ঠাঁই হয় তার। কাউন্টি চ্যাম্পিয়নশীপের খেলায় মাত্র দুইবার পাঁচ উইকেট পেলেও ১০২ উইকেট লাভের পাশাপাশি আক্রমণধর্মী ব্যাটসম্যান হিসেবে আবির্ভূত হন। ববি অ্যাবল ও ব্রোকওয়েলের ঘাটতি পূরণে সচেষ্ট হন।
১৯০৫ সালে পূর্বেকার সাফল্যকে ছাঁপিয়ে যান। ইংল্যান্ডে তিনি শীর্ষ বোলারের ভূমিকায় অবতীর্ণ হন। দুইশত থেকে মাত্র সাতটি কম প্রথম-শ্রেণীর উইকেট নেন। ঘরোয়া ক্রিকেটের সাফল্যের স্বীকৃতিস্বরূপ ১৯০৬ সালে দক্ষিণ আফ্রিকা সফরের জন্য মনোনীত হন। পূর্বেকার বছরের ব্যাটিংয়ের ন্যায় তার ব্যাট টিকে থাকে। তাস্বত্ত্বেও মাত্র পঞ্চাশ মিনিটে হ্যাম্পশায়ারের বিপক্ষে সেঞ্চুরি করেন। এক বছর পর পুনরায় সাসেক্সের বিপক্ষেও একই সাফল্য পান। ১৯০৬ সালে ১৬৮ উইকেট পেলেও নেভিল নক্সের প্রচণ্ড ক্ষীপ্রময় গতির কাছে ঢাকা পড়ে যান। তবে, পর্যবেক্ষকদের ধারণা ১৯০৫ সালের ন্যায় তার বোলিং ছিল। প্লেয়ার্সের সুপরিচিত খেলায় ওয়াল্টার লিস প্রত্যাশার তুলনায় অধিক ক্রীড়ানৈপুণ্য প্রদর্শন করে ছয় উইকেট পান। এছাড়াও, নক্স ও ওয়াল্টার ব্রিয়ারলির ন্যায় স্বীকৃতমানের পেশাদার ব্যাটসম্যানদের বিপরীতে ৫১ রান তুলে নিজেকে আরও পরিপক্ব করে তুলেন।
আন্তর্জাতিক ক্রিকেট
১৯০৬ সালে দক্ষিণ আফ্রিকার বিপক্ষে পাঁচ টেস্টে অংশগ্রহণ করেন। ২ জানুয়ারি, ১৯০৬ তারিখে টেস্ট অভিষেক ঘটে তার। জোহেন্সবার্গে সিরিজের প্রথম টেস্টে অভিষেক ঘটা ঐ খেলার প্রথম ইনিংসে তিনি পাঁচ উইকেট তুলে নেয়ার ন্যায় অনন্য সাধারণ কৃতিত্ব প্রদর্শন করেন।
অবসর
১৯০৭ সালে আঘাতের কবলে পড়েন ওয়াল্টার লিস। ফলে প্রায় এক মাস ক্রিকেটের বাইরে ছিলেন তিনি ও প্রতিনিধিত্বমূলক খেলায় অংশগ্রহণ করা থেকে বঞ্চিত হন। ১৯০৮ সাল থেকে খেলার ধারাবাহিকতা ধরে রাখতে পারেননি। বোলিং ও ব্যাটিং - উভয় বিভাগেই এর প্রভাব পড়ে। ১৯০৯ সালে কিছুটা জ্বলে উঠলেও লিসের খেলার অবনতি ঘটতে শুরু করে। ১৯১০ সালে বিল হিচ ও টম রাসবি’র আগমনে সারে দল থেকে স্থানচ্যূত হন। ১৯১১ সালে কয়েক খেলায় অংশগ্রহণের পর লিস আর খেলায় অংশ নেননি।
ঘরোয়া ক্রিকেটে দূর্দান্ত ক্রীড়াশৈলী প্রদর্শনের প্রেক্ষিতে ১৯০৬ সালে উইজডেন কর্তৃক বর্ষসেরা ক্রিকেটার মনোনীত হন।
পঞ্চাশতম জন্মদিনের অল্প কয়েকদিন পূর্বে ৪৯ বছর বয়সে ১০ সেপ্টেম্বর, ১৯২৪ তারিখে কাউন্টি ডারহামের পশ্চিম হার্টলপুল এলাকায় দেহাবসান ঘটে তার।
বিন্যাস প্যাটার্ন
গুচ্ছ-বিন্যাসতত্ত্ব এবং তাত্ত্বিক কম্পিউটার বিজ্ঞানে, একটি বিন্যাস প্যাটার্ন হল একটি দীর্ঘ স্থানান্তরের একটি সাব-পারমুটেশন। যেকোনো স্থানচ্যুতি এক-লাইনের স্বরলিপিতে লেখা হতে পারে অঙ্কের ক্রম ১২৩... নম্বরে স্থানান্তর প্রয়োগের ফলাফলকে প্রতিনিধিত্ব করে। উদাহরণস্বরূপ, অঙ্কের ক্রম ২১৩ তিনটি উপাদানের স্থানান্তরকে উপস্থাপন করে যা উপাদান ১ এবং ২ কে অদলবদল করে। যদি π এবং σ এইভাবে দুটি ক্রমবিন্যাস প্রতিনিধিত্ব করে (এই পরিবর্তনশীল নামগুলি ক্রমপরিবর্তনের জন্য মানক এবং সংখ্যা পাই-এর সাথে সম্পর্কিত নয়), তবে বলা হয় π একটি প্যাটার্ন হিসাবে σ ধারণ করে যদি π সংখ্যার কিছু উপক্রমের σ সমস্ত সংখ্যার মতো একই আপেক্ষিক ক্রম থাকে। উদাহরণস্বরূপ, ক্রমাগত π-এ প্যাটার্ন ২১৩ থাকে যখনই π-এ তিনটি সংখ্যা থাকে x, y, এবং z যা π-এর মধ্যে x...y...z ক্রমে প্রদর্শিত হয় কিন্তু যার মানগুলি y হিসাবে সাজানো হয় y < x < z, ক্রমাগত ২১৩-এ মানগুলির ক্রমানুসারে একই। পাঁচটি উপাদানের পরম্যুটেশন ৩২৪১৫-এ প্যাটার্ন হিসাবে ২১৩টি বিভিন্ন উপায়ে রয়েছে: ৩··১৫, ··৪১৫, ৩২··৫, ৩২৪··, এবং ·২·১৫ সবগুলো সংখ্যার ত্রিগুণ গঠন করে যার ক্রম ২১৩-এর মতো। পরবর্তী ৩১৫, ৪১৫, ৩২৫, ৩২৪ এবং ২১৫ এর প্রতিটিকে প্যাটার্নের একটি অনুলিপি, উদাহরণ বা ঘটনা বলা হয়। সত্য যে π-এ σ রয়েছে তা আরও সংক্ষিপ্তভাবে σ ≤ π হিসাবে লেখা হয়েছে। যদি একটি স্থানান্তর π-এ একটি প্যাটার্ন σ না থাকে, তাহলে π-কে σ এড়াতে বলা হয়। পারমুটেশন ৫১৩৪২ ২১৩কে এড়িয়ে যায়; এটিতে তিনটি সংখ্যার ১০টি অনুগামী আছে, কিন্তু এই ১০টি অনুসারীর কোনটিরই ২১৩টির মতো একই ক্রম নেই।
কম্পিউটার বিজ্ঞানের উৎপত্তি
বিন্যাস রীতির এই গবেষণার সঙ্গে আংশিক আন্তরিক শুরু ডোনাল্ড Knuth এর 'র বিবেচনা স্ট্যাক-বাছাই 1968 সালে নুথ দেখিয়েছেন যে π 231 এড়িয়ে গেলে এবং শুধুমাত্র যদি π একটি স্ট্যাকের দ্বারা বাছাই করা যায় এবং স্ট্যাক-সর্টেবল পারমুটেশনগুলি কাতালান সংখ্যা দ্বারা গণনা করা হয়। নুথ ডিক দিয়ে সাজানোর বিষয়েও প্রশ্ন তুলেছেন। বিশেষ করে, নুথের প্রশ্ন জিজ্ঞাসা করে যে একটি ডিক ব্যবহার করে n উপাদানের কতগুলি স্থানান্তর পাওয়া যায় তা খোলা থাকে। কিছুক্ষণ পরে,   স্ট্যাকের নেটওয়ার্ক দ্বারা বাছাই করা তদন্ত করেছে, যখন    দেখিয়েছেন যে ক্রমাগত π একটি deque দ্বারা বাছাই করা যেতে পারে যদি এবং শুধুমাত্র যদি সমস্ত k এর জন্য, π এড়িয়ে যায় 5,2,7,4,...,4 k +1,4 k − 2,3,4 k ,1, এবং 5,2,7,4,...,4 k +3,4 k ,1,4 k +2,3, এবং প্রতিটি স্থানান্তর যা শেষ দুটি উপাদান বিনিময় করে এই দুটির যে কোনো একটি থেকে পাওয়া যেতে পারে অথবা 1 এবং 2। কারণ এই পারমুটেশনের সংগ্রহটি অসীম (আসলে, এটি একটি অসীম অ্যান্টিচেইন অফ পারমুটেশনের প্রথম প্রকাশিত উদাহরণ), এটি অবিলম্বে স্পষ্ট নয় যে একটি স্থানান্তরকে একটি ডিক দ্বারা বাছাই করা যায় কিনা তা সিদ্ধান্ত নিতে কতক্ষণ সময় লাগে।  পরে একটি রৈখিক (π এর দৈর্ঘ্যে) সময় অ্যালগরিদম উপস্থাপন করেন যা নির্ধারণ করে যে π কে একটি deque দ্বারা সাজানো যায় কিনা। তার গবেষণাপত্রে, প্র্যাট মন্তব্য করেছেন যে এই স্থানচ্যুতি প্যাটার্ন আদেশ "সরল এবং প্রাকৃতিক উপায়ে উত্থাপিত স্থানচ্যুতিতে একমাত্র আংশিক ক্রম বলে মনে হচ্ছে" এবং "একটি বিমূর্ত দৃষ্টিকোণ থেকে", স্থানান্তর প্যাটার্ন অর্ডারটি "হয়" আমরা যে নেটওয়ার্কগুলিকে চিহ্নিত করছি তার চেয়েও বেশি আকর্ষণীয়”।
গণনামূলক উত্স
স্থানচ্যুতি প্যাটার্নগুলির অধ্যয়নের একটি বিশিষ্ট লক্ষ্য হল একটি নির্দিষ্ট (এবং সাধারণত সংক্ষিপ্ত) স্থানচ্যুতি বা পারমিউটেশনের সেট এড়াতে পারমিউটেশনের গণনা করা। Av n (B) দৈর্ঘ্যের n- এর পারমুটেশনের সেটকে বোঝাতে দিন যা B সেটের সমস্ত পারমুটেশন এড়িয়ে যায় (যে ক্ষেত্রে B একটি সিঙ্গলটন, বলুন β, এর পরিবর্তে সংক্ষেপণ Av n (β) ব্যবহার করা হয়)। উপরে উল্লিখিত হিসাবে, ম্যাকমোহন এবং নুথ দেখিয়েছেন যে | Av n (123)| = | Av n (231)| = C n, n তম কাতালান সংখ্যা। এইভাবে এগুলি হল আইসোমরফিক কম্বিনেটরিয়াল ক্লাস । ছিল প্রথম কাগজ যা শুধুমাত্র গণনায় মনোনিবেশ করেছিল। অন্যান্য ফলাফলের মধ্যে, সিমিয়ন এবং শ্মিট গণনা করা হয় এমনকি এবং অদ্ভুত ক্রমপরিবর্তন দৈর্ঘ্য তিন একটি প্যাটার্ন এড়ানো, দৈর্ঘ্য তিন দুই প্যাটার্ন এড়ানো পারমুটেশন গণনা, এবং প্রথম বিজেক্টিভ প্রমাণ যে 123- এবং 231 এড়ানো ক্রমপরিবর্তন সমসংখ্যা। তাদের কাগজ থেকে, আরও অনেক বিজেকশন দেওয়া হয়েছে, একটি জরিপের জন্য ক্লায়েসন অ্যান্ড কিতায়েভ (২০০৮) দেখুন। সাধারণভাবে, যদি | Av n (β)| = | Av n (σ)| সকলের জন্য n, তারপর β এবং σ কে Wilf-সমতুল্য বলা হয়</i> । অনেক Wilf-সমতা তুচ্ছ সত্য যে | Av n (β)| = | Av n ( β − 1 )| = | Av n (β rev )| সকলের জন্য n, যেখানে β -1 বোঝায় β এর বিপরীত এবং β rev বোঝায় β এর বিপরীত। (এই দুটি ক্রিয়াকলাপ ডিহেড্রাল গ্রুপ ডি <sub id="mwhA">8 তৈরি করে যা পারমুটেশন ম্যাট্রিক্সের উপর একটি প্রাকৃতিক ক্রিয়া করে। ) যাইহোক, ননট্রিভিয়াল উইল্ফ-ইকুইভালেন্সের অসংখ্য উদাহরণ রয়েছে (যেমন 123 এবং 231 এর মধ্যে ): এই দুটি উইল্ফ-সমান এবং বিপরীত এবং বিপরীত প্রতিসাম্য থেকে, এটি অনুসরণ করে যে তিনটি ভিন্ন ক্রম রয়েছে | Av n (β)| যেখানে β দৈর্ঘ্য চার:
1980 এর দশকের শেষের দিকে, রিচার্ড স্ট্যানলি এবং হার্বার্ট উইল্ফ অনুমান করেছিলেন যে প্রতিটি স্থানচ্যুতি β-এর জন্য কিছু ধ্রুবক K থাকে যেটা | Av n (β)| < কে এন । অ্যাডাম মার্কাস এবং গাবর টারডোস দ্বারা প্রমাণিত না হওয়া পর্যন্ত এটি স্ট্যানলি-উইল্ফ অনুমান হিসাবে পরিচিত ছিল।
বন্ধ ক্লাস
রুদ্ধ বর্গ, একটি প্যাটার্ন বর্গ, বিন্যাস বর্গ, বা শুধু একাধিক বিন্যাসন বর্গ নামে পরিচিত হয় downset বিন্যাস প্যাটার্ন যাতে। প্রতিটি শ্রেণীকে সংজ্ঞায়িত করা যেতে পারে ন্যূনতম পারমুটেশন দ্বারা যা এর ভিতরে থাকে না, এর ভিত্তি । এইভাবে স্ট্যাক-সর্টেবল পারমিউটেশনের ভিত্তি হল {231}, যখন ডিক-সর্টেবল পারমিউটেশনের ভিত্তি অসীম। একটি ক্লাসের জন্য তৈরি ফাংশন হল Σ x যেখানে যোগফল শ্রেণীতে সমস্ত স্থানান্তর π ধরে নেওয়া হয়।
Möbius ফাংশন
যেহেতু কন্টেনমেন্ট অর্ডারের অধীনে পারমুটেশনের সেটটি একটি পোজেট গঠন করে তাই এর Möbius ফাংশন সম্পর্কে জিজ্ঞাসা করা স্বাভাবিক, একটি লক্ষ্য প্রথম স্পষ্টভাবে দ্বারা উপস্থাপিত। এই ধরনের তদন্তের লক্ষ্য হল একটি ব্যবধান [σ, π]-এর Möbius ফাংশনের জন্য একটি সূত্র খুঁজে বের করা যা পারমুটেশন প্যাটার্ন পোজেটে ন্যাভ রিকারসিভ সংজ্ঞার চেয়ে বেশি কার্যকর। এই ধরনের প্রথম ফলাফল  দ্বারা প্রতিষ্ঠিত হয়েছিল, যিনি স্তরবিন্যাসগুলির একটি ব্যবধানের Möbius ফাংশনের জন্য একটি সূত্র দিয়েছিলেন। পরে,  এই ফলাফলটিকে বিভাজ্য স্থানচ্যুতির ব্যবধানে সাধারণীকরণ করেছে। এটা জানা যায় যে, লক্ষণীয়ভাবে, অন্তত 39.95% সমস্ত পারমিউটেশনের π দৈর্ঘ্য n সন্তুষ্ট করে μ(1, π)=0 (অর্থাৎ, প্রধান Möbius ফাংশনটি শূন্যের সমান), কিন্তু প্রতিটি n-এর জন্য বিদ্যমান পারমিউটেশন π যেমন μ(1, π) হল n এর একটি সূচকীয় ফাংশন।
গণনীয় জটিলতা
একটি স্থানান্তর দেওয়া \tau (টেক্সট বলা হয়) দৈর্ঘ্যের n এবং আরেকটি স্থানান্তর \pi দৈর্ঘ্যের k (প্যাটার্ন বলা হয় ), পারমুটেশন প্যাটার্ন ম্যাচিং (PPM) সমস্যা জিজ্ঞাসা করে কিনা \pi এর মধ্যে রয়েছে \tau. যখন উভয় n এবং k ভেরিয়েবল হিসাবে গণ্য করা হয়, সমস্যাটি NP-সম্পূর্ণ বলে পরিচিত, এবং এই ধরনের ম্যাচের সংখ্যা গণনার সমস্যা হল #P-complete । যাইহোক, PPM রৈখিক সময়ে সমাধান করা যেতে পারে যখন k একটি ধ্রুবক হয়। প্রকৃতপক্ষে, গুইলেমোট এবং মার্কস দেখিয়েছেন যে পিপিএম সময়মতো সমাধান করা যেতে পারে, এর মানে হল যে এটি ফিক্সড-প্যারামিটার ট্র্যাক্টেবল k.
ব্রুনার এবং ল্যাকনার দ্বারা জরিপ করা হিসাবে PPM সমস্যার বিভিন্ন রূপ রয়েছে। উদাহরণস্বরূপ, যদি মিলটি সংলগ্ন এন্ট্রিগুলির সমন্বয়ে প্রয়োজন হয় তবে সমস্যাটি বহুপদী সময়ে সমাধান করা যেতে পারে। আরেকটি বৈকল্পিক হল যখন প্যাটার্ন এবং টেক্সট উভয়ই একটি সঠিক পারমুটেশন ক্লাসে সীমাবদ্ধ থাকে \mathcal{C}, যে ক্ষেত্রে সমস্যা বলা হয় \mathcal{C} -পিপিএম। উদাহরণস্বরূপ, গুইলেমোট এবং ভায়ালেট দেখিয়েছেন -পিপিএম এর মধ্যে সমাধান করা যেতে পারে O(k^2n^6) সময় আলবার্ট, ল্যাকনার, ল্যাকনার এবং ভ্যাটার পরে এটিকে নামিয়ে আনেন O(kn) এবং দেখিয়েছে যে তির্যক-মার্জিত পারমুটেশনের ক্লাসের জন্য একই আবদ্ধ রয়েছে। তারা আরও জানতে চাইলেন যে \mathcal{C} -পিপিএম সমস্যা প্রতিটি নির্দিষ্ট সঠিক স্থানান্তর শ্রেণীর জন্য বহুপদী সময়ে সমাধান করা যেতে পারে \mathcal{C}.
প্যাকিং ঘনত্ব
তিনটি অজানা পরিবর্তনের জন্য, সীমা এবং অনুমান আছে। একটি আনুমানিক অ্যালগরিদম ব্যবহার করেছে যা প্রস্তাব করে যে 1324 এর প্যাকিং ঘনত্ব প্রায় 0.244। বিরজান বাটকেয়েভ (অপ্রকাশিত) একটি পারমুটেশনের পরিবার তৈরি করেছেন যাতে দেখায় যে 1342 এর প্যাকিং ঘনত্ব কমপক্ষে 132 এবং 1432 এর প্যাকিং ঘনত্বের গুণফল, প্রায় 0.19658। এটি 1342 এর সুনির্দিষ্ট প্যাকিং ঘনত্ব বলে অনুমান করা হয়।  2413 এর প্যাকিং ঘনত্বে একটি নিম্ন সীমা প্রদান করেছে। এই নিম্ন সীমা, যা একটি অবিচ্ছেদ্য পরিপ্রেক্ষিতে প্রকাশ করা যেতে পারে, আনুমানিক 0.10474, এবং এটি প্রকৃত প্যাকিং ঘনত্ব বলে অনুমান করা হয়।
সুপারপ্যাটার্নস
A k - সুপারপ্যাটার্ন হল একটি পারমুটেশন যাতে k দৈর্ঘ্যের সমস্ত ক্রমিউটেশন থাকে। উদাহরণস্বরূপ, 25314 হল একটি 3-সুপারপ্যাটার্ন কারণ এতে 3 দৈর্ঘ্যের সমস্ত 6টি পারমুটেশন রয়েছে। এটা জানা যায় যে k -superpatterns এর দৈর্ঘ্য কমপক্ষে k 2 / e 2 থাকতে হবে, যেখানে e ≈ 2.71828 হল অয়লারের সংখ্যা, এবং দৈর্ঘ্যের k -সুপার প্যাটার্ন রয়েছে ⌈( k 2 + 1)/2⌉। এই ঊর্ধ্ব সীমা নিম্ন-অর্ডার শর্তাবলী পর্যন্ত সর্বোত্তম সম্ভব বলে অনুমান করা হয়।
সাধারণীকরণ
"প্যাটার্ন" ধারণাটি সাধারণীকরণ করা হয়েছে এমন বিভিন্ন উপায় রয়েছে। উদাহরণ স্বরূপ, একটি ভিনকুলার প্যাটার্ন হল ড্যাশ সমন্বিত একটি পারমুটেশন যা এন্ট্রিগুলিকে নির্দেশ করে যা ধারাবাহিকভাবে ঘটতে হবে না (সাধারণ প্যাটার্নের সংজ্ঞায়, কোনো এন্ট্রি ধারাবাহিকভাবে ঘটতে হবে না)। উদাহরণস্বরূপ, পারমুটেশন 314265-এ ড্যাশড প্যাটার্ন 2-31-4 এর দুটি কপি রয়েছে, যা 3426 এবং 3425 এন্ট্রি দ্বারা দেওয়া হয়েছে। একটি ড্যাশড প্যাটার্ন β এবং যেকোনো স্থানান্তর π-এর জন্য, আমরা π-এ β-এর কপি সংখ্যার জন্য β(π) লিখি। এইভাবে π-এ বিপরীতের সংখ্যা হল 2-1(π), যখন অবতরণ সংখ্যা হল 21(π)। যাওয়া আরো π মধ্যে উপত্যকার সংখ্যা 213 (π) + + 312 (π), যখন পীক সংখ্যা 231 (π) + + 132 (π) হয়। দ্বারা প্রবর্তিত হয়েছিল, যিনি দেখিয়েছিলেন যে প্রায় সমস্ত পরিচিত মহোনিয়ান পরিসংখ্যানগুলি ভিনকুলার পারমিউটেশনের ক্ষেত্রে প্রকাশ করা যেতে পারে। উদাহরণস্বরূপ, π-এর প্রধান সূচক 1-32(π) + 2-31(π) + 3-21(π) + 21(π) এর সমান।
আরেকটি সাধারণীকরণ হল একটি ব্যারেড প্যাটার্ন, যাতে কিছু এন্ট্রি নিষিদ্ধ করা হয়। π-এর জন্য বাধা প্যাটার্ন এড়ানোর জন্য β মানে হল π-এর প্রতিটি এন্ট্রির সেট যা β-এর অ-বারিত এন্ট্রিগুলির একটি অনুলিপি তৈরি করে β-এর সমস্ত এন্ট্রিগুলির একটি অনুলিপি তৈরি করতে প্রসারিত করা যেতে পারে। তার পারমুটেশনের গবেষণায় এই ধরনের নিদর্শনগুলি প্রবর্তন করেছিলেন যা একটি স্ট্যাকের মধ্য দিয়ে দুবার পাস করে সাজানো যেতে পারে। (উল্লেখ্য যে একটি স্ট্যাকের মাধ্যমে দুইবার সাজানোর ওয়েস্টের সংজ্ঞাটি সিরিজে দুটি স্ট্যাকের সাথে সাজানোর মত নয়। ) বর্ধিত নিদর্শনগুলির আরেকটি উদাহরণ  রচনায় দেখা যায়, যিনি দেখিয়েছিলেন যে π এর সাথে সম্পর্কিত Schubert জাত স্থানীয়ভাবে ফ্যাক্টরিয়াল যদি এবং শুধুমাত্র যদি π 1324 এবং 21 3 54
বহিঃসংযোগ
২০০৩ সাল থেকে প্রতি বছর পারমুটেশন প্যাটার্নের উপর একটি সম্মেলন অনুষ্ঠিত হচ্ছে: আমেরিকান ম্যাথমেটিকাল সোসাইটি নিম্নলিখিত মিটিংগুলিতে প্যাটার্নস ইন পারমুটেশনের বিশেষ অধিবেশন অনুষ্ঠিত হয়েছে: অন্যান্য স্থানান্তর নিদর্শন মিটিং: অন্যান্য লিঙ্ক:
হলুদ চিতা
হলুদ চিতা (বৈজ্ঞানিক নাম:Phalanta phalantha phalantha) Nymphalidae পরিবারভুক্ত গাঢ় হলুদ ও কালো রঙের প্রজাপতি। এই প্রজাপতির ডানার রং ও কারুকাজ চিতাবাঘের দেহের মতো বলে এদের চিতাবাঘ বা চিতাও বলে।
আকার
প্রসারিত অবস্থায় হলুদ চিতার ডানার আকার ৫০-৬০মিলি মিটার দৈর্ঘ্যের হয়।
উপপ্রজাতি
প্রজাপতিটির উপপ্রজাতি সাব-সাহারান আফ্রিকা এবং দক্ষিণ এশিয়ায় (বাংলাদেশ, শ্রীলঙ্কা ও মিয়ানমারসহ) পাওয়া যায়।
বিস্তার
সাধারণত এই জাতীয় প্রজাপতিটি একটু খোলামেলা অঞ্চলে দেখা পাওয়া যায়। ভারতের সর্বত্র, নেপাল, শ্রীলঙ্কা, বালুচিস্তান, মায়ানমার, মালয়েশিয়া, ফিলিপিনস থেকে জাপান এবং আফ্রিকাতে এদের দেখা মেলে।
আচরণ
এই প্রজাপতিগুলিকে রৌদ্রের মধ্যে ছোট ছোট ঝোপেঝাড়ে অথবা অনেকসময় উঁচু গাছের মাথায় আঁকাবাঁকা পথ ধরে উড়াউড়ি করতে দেখা যায়। এরা দ্রুতবেগে উড়তে থাকে তবে যখন বসে থাকে তখন দ্রুতবেগে ডানাদুটি উপর এবং নীচ করতে থাকে। এই ডানার উপর নীচ করার গতি মন্থর হয়, যখন এরা এদের পছন্দের ফুলে বসে মধু পান করে।
ডিম
হলুদ চিতার ডিম উজ্জ্বল হলুদ বর্ণের এবং গম্বুজাকার হয়। এরা পত্রমুকুলে বা পাতার নিচের পিঠে ডিম পাড়ে।
শূককীট
শূককীটগুলি লম্বাটে এবং কালচে বাদামি বা কালো রঙের হয়। ত্বকে একটা তৈলাক্ত ভাব থাকে এবং গোটা শরীরে কাঁটা কাঁটা থাকে।
আহার্য উদ্ভিদ
এই শূককীট বৈঁচি Flacourtia indica,ও Flacourtia এবং তাদের সমগোত্রীয় কিছু Flacourtia montana, Xylosma গোত্রের Xylosma longifolium গাছের পাতার রসালো অংশ আহার করে।
মূককীট
মূককীটের রঙ খয়েরি হয়। এদের উদর ও বক্ষে এবং পিঠের দিকে এক্সার গোল চ্যাপ্টা ফলক দেখা যায়।
মোজো রৌলি
ডিন মুহতাদি (জন্ম: জুলাই ১৭, ১৯৮৬) হলেন একজন মার্কিন পেশাদার কুস্তিগীর এবং সাবেক ডিফেন্স লাইনম্যান। তিনি বর্তমানে ডাব্লিউডাব্লিউইর সাথে সংযুক্ত রয়েছেন, যেখানে তিনি ডাব্লিউডাব্লিউই স্ম্যাকডাউন ব্র্যান্ডে মোজো রৌলি নামে কুস্তি করেন। তিনি ২০১৩ সালে রেসলম্যানিয়া ৩৩ এ আন্দ্রে দ্য জায়ান্ট মেমোরিয়াল ট্রফি জয়লাভ করেছেন। বর্তমানে তিনি জ্যাক রাইডারের সাথে দ্য হাইপ বয়েজের সদস্য হিসেবে কুস্তি করেন।
ড্রিমল্যান্ড পার্ক
ড্রিমল্যান্ড ওয়াটার পার্ক সিলেট শহর থেকে মাত্র কিলোমিটার ১৫ দূরে এই থিম পার্কটি সিলেট জকিগঞ্জ রোডে গোলাপগঞ্জ উপজেলার হিলালপুরে অবস্থিত। বিনোদনের জন্য এই পার্কে আছে নানান রাইড এবং আয়োজন।
অবস্থান
ড্রিমল্যান্ড সিলেট-জকিগঞ্জ সড়কের ৮ কিলোমিটার সামনে গোলাপগঞ্জ উপজেলার হেলালপুরে অবস্থিত । প্রায় ১০০ একর জমির ওপর প্রতিষ্ঠিত ড্রিমল্যান্ড বিনোদন পার্কটি বাংলাদেশের অন্যতম জনপ্রিয় বিনোদন পার্ক। পার্কটি সোমবার থেকে শনিবার সপ্তাহে ৬ দিন সকাল ১০টা থেকে রাত ৮টা পর্যন্ত খোলা থাকে।
বৈশিষ্ট্য
মোঘল ঐতিহ্যে নির্মিত হয়েছে এর প্রবেশদ্বার। বিনোদনের জন্য এই পার্কে আছে ২৫টি রাইড। এতে স্থাপন করা হয়েছে বৃহত্তম ওয়েবপুলসহ আন্তর্জাতিক মানের ৯টি ওয়াটার রাইড। রয়েছে গানের তালে তালে জলরাশির নৃত্য।
ইতিহাস
পার্ক ড্রীমল্যান্ড ৪০ বিঘা জমি নিয়ে প্রতিষ্ঠিত হয় ১৯ জানুয়ারী ২০০২ সালে। পরবর্তী সময়ে আরো ৬০ বিঘা জমি যুক্ত হয়। সিলেট-গোলাপগঞ্জ সড়কের পাশে গড়ে ওঠা ড্রীমল্যান্ড পার্কে পর্যটকদের জন্য রয়েছে বাম্পার কার, স্কাই ট্রেন, রোলার কোস্টার, মিউজিক্যাল ফাউন্টেইন, জায়ান্ট উটল, প্যারাট্রুপার, মিনি ট্রেন, সুইমিং বোর্ড, ডেঞ্জার হোন্ডার রাইড, নাইনডি মুভিসহ বিভিন্ন ধরনের ভিডিও গেমস।
সময়সূচি ও প্রবেশ মূল্য
সপ্তাহের ৭ দিনই এই পার্ক খোলা থাকে। প্রতিদিন সকাল ১১টা থেকে সন্ধ্যা ৮টা পর্যন্ত উন্মুক্ত থাকে। প্রবেশমূল্য ১০০ টাকা।
দাসী (পত্রিকা)
দাসী পত্রিকাটি প্রথম প্রকাশিত হয় ১৮৯২ খ্রিস্টাব্দে। এটি ছিল ব্রাহ্মসমাজের দাসাশ্রমের মুখপাত্র। রাজনারায়ণ বসুর আত্ম চরিত এখানেই প্রকাশিত হয়। জগদীশ চন্দ্র বসুর বাংলা রচনা এই পত্রিকাতেই প্রথম প্রকাশিত হয়। ১৮৯৬ পর্যন্ত রামানন্দ চট্টোপাধ্যায় পত্রিকাটির সম্পাদকের দায়িত্ব পালন করেন। এরপর সম্পাদকের দায়িত্ব পালন করেন গোবিন্দচন্দ্র গুহ।
অসমিয়াম
থাম্ব|296x296পিক্সেল|অসমিয়ামের বর্ণালী রেখা অসমিয়াম (গ্রিক ὀσμή osme, "smell" থেকে) একটি রাসায়নিক মৌল প্রতীক Os এবং পারমাণবিক সংখ্যা ৭৬। এটি প্ল্যাটিনাম গ্রুপের একটি কঠিন, ভঙ্গুর, নীল-সাদা রূপান্তর ধাতু। অসমিয়াম পরীক্ষামূলকভাবে পরিমাপ করা হয়, একটি পরীক্ষামূলকভাবে পরিমাপ (এক্স-রে স্ফটিকোগ্রাফি) হয় এর ঘনত্ব 22.59 g/cm3। প্রস্তুতকারকরা প্ল্যাটিনাম, আইরিডিয়াম এবং অন্যান্য প্ল্যাটিনাম-গ্রুপের ধাতুগুলির সাথে তার খাদ মেশিয়ে ঝরনা কলমের নিব, বৈদ্যুতিক সংযোগ এবং অন্যান্য অ্যাপ্লিকেশানগুলিতে চরম স্থায়িত্ব এবং কঠোরতার প্রয়োজনে ব্যবহার করা হয়।
ভৌত ধর্ম
অসমিয়াম একটি নীল-ধূসর আভা এবং ঘন স্থিতিশীল উপাদান আছে; এটি সীসার থেকে প্রায় দ্বিগুণ ঘন এবং ইরিডিয়ামের তুলনায় সামান্য ঘনত্ব
বহিঃসংযোগ
Osmium
সমরেন্দ্র মল্লিক
সমরেন্দ্র নাথ মল্লিক (১৮৮১, তমলুক - ১৯৫০, চেলসি) ছিলেন একজন ভারতীয় পতঙ্গবিদ ও প্রকৃতিবিদ।
কলিওপটেরা (Coleoptera) বা বিটল বিষয়ে তিনি একজন বিশেষজ্ঞ ছিলেন এবং ব্রিটিশ মিউজিয়াম।ব্রিটিশ মিউজিয়ামে এ বিষয়ে গুরুত্বপূর্ণ অবদান রাখেন। তিনি কিছুদিনের জন্য কলকাতা বিশ্ববিদ্যালয়ে প্রাণিবিদ্যা বিভাগের অধ্যাপক হিসেবে দায়িত্ব পালন করেন।
The Fauna of British India, Including Ceylon and Burma সিরিজের তিনটি খণ্ড তার রচিত। খণ্ড তিনটি হচ্ছে:
উইনিং (ব্যান্ড)
ইতিহাস
৭০-এর দশকে পপ সম্রাট আজম খানের ব্যান্ডের কিছু সদস্য সিদ্ধান্ত নেন নিজেরা কিছু গান করার।তখন ১৯৮৩ সালে উইনিং ব্যান্ডটি গঠিত হয় যার সদস্য ছিলেন হায়দার হোসেন (গিটার ও ভোকাল),মিতুল(গিটার ও ভোকাল), রঞ্জন (ড্রামস ও ভোকাল,শেলী (বেজ গিটার),রানা (কি-বোর্ড),ফাহিম (ইংরেজি গানের ভোকাল)।তারা নির্জর নামের একটি টিভি অনুষ্ঠানে প্রথম অংশ নেন। ১৯৮৪ থেকে ১৯৮৫ সালের ভেতর ব্যান্ডের সদস্য মিতুল, হায়দার, ফাহিম ও রানা আমেরিকাতে পাড়ি জমান উন্নত জীবন এবং পড়াশোনার জন্য। তখন ব্যান্ডে কিছু সদস্য যোগ দেন ।১৯৮৫ সালে বাবু গিটারে ও ভোকালে ,রেজা রিদম গিটারে ও ভোকালে যোগ দেন, রেজা খান গিটার ও কি-বোর্ডে এবং বিপ্লব ১৯৮৬ সালে কি-বোর্ডে যোগ দেন।
উইনিং
১৯৮৬-৮৭ সালের দিকে উইনিং ব্যান্ড তাদের মূল ভোকালের খোঁজ শুরু করে। তখন বর্তমানে নগর বাউল ব্যান্ডের জেমসকে তারা কিছু সময়ের জন্য ব্যান্ডের সাথে অনুশীলনে রাখে।পরে ১৯৮৭ সালে চন্দন ব্যান্ডে যোগ দেয় গিটারিস্ট ও ভোকাল হিসেবে।
১৯৮৮ সালে রঞ্জন ক্রিকেট খেলতে গিয়ে আহত হয়ে আংগুল ভেঙ্গে ফেলেন এবং আর ড্রামস বাজাতে সক্ষম ছিলেন না । এ অবস্থাতে টিপু ব্যান্ডে যোদ দেন ড্রামার হিসেবে।১৯৯১ সালে তাদের সেলফ টাইটেল অ্যালবাম উইনিং বের হয় এবং বাবু ও রেজা ব্যান্ড ত্যাগ করেন।তখন ব্যান্ডের নতুন সদস্য হিসেবে যোগ দেয় কি-বোর্ডে বিপ্লব ও সজল ম্যানেজার।
অচেনা শহর
১৯৯১ সাল থেকে ১৯৯৪ সাল ছিল ব্যান্ডের জন্য সবচেয়ে সফল সময়। এসময় তারা বিভিন্ন কনসার্টে অংশ নেয়।১৯৯৪ সালে ব্যান্ডে আবার ভাঙ্গণ দেখা দেয়। রঞ্জন সিদ্ধান্ত নেন ব্যান্ড থেকে বিরতি নেয়ার, শেলী সিলেটে চা-বাগানে তার কর্মজীবন শুরু করে ও সজল তার ব্যবসা নিয়ে ব্যস্ত হয়ে পড়েন।এ সময় দলে যোগ দেন মবিন যিনি পরে সড়ক দুর্ঘটনাতে নিহত হন।১৯৯৪ সালে ব্যান্ডের ২য় অ্যালবাম অচেনা শহর মুক্তি পায়।১৯৯৫ সাল থেকে ১৯৯৭ সাল পর্যন্ত ব্যান্ডে অনেক পরিবর্তন হয়।টিপু ব্যান্ড ত্যাগ করলে তার জায়গায় আসেন ইমন, মবিন ব্যান্ড ত্যাগ করেন শব্দ প্রকৌশলী হিসেবে কাজ করার জন্য। এসময় বর্তমানে মাইলস ব্যান্ডের সদস্য জুয়েল ব্যান্ডে কিছুদিন কাজ করেন।সবশেষে মোর্শেদ বেজ গিটারিস্ট হিসেবে এবং ভোকাল ও গিটারিস্ট রাসেল ব্যান্ডে যোগ দেয়। ১৯৯৮ সালে ইমন ব্যান্ড ত্যাগ করেন ও চন্দন ব্যান্ড ছেরে ১ বছরের জন্য ইংল্যান্ডে উচ্চ শিক্ষার জন্য পাড়ি জমান। এসময় ব্যান্ডের কার্যক্রম স্থবির হয়ে পড়ে।২০০০ সালে শেরাটনে উইনিং ব্যান্ডের নেসক্যাফে আনপ্লাগড কনসার্টটি ভীষণ সফল হয়।
উইনিং প্রবাসে
২০০০ সালের জুলাই মাসে চন্দন কানাডাতে অভিবাসী হিসেবে পাড়ি জমান এবং সেখানে উইনিং ব্যান্ডের প্রতিষ্ঠাতা সদস্য রঞ্জনের সাথে দেখা করেন।এদিকে বাংলাদেশেও উইনিং ব্যান্ড কাজ চালিয়ে যায় চন্দনকে ছাড়াই।কানাডাতে চন্দনও উইনিং ব্যান্ড চালিয়ে নেন এবং ২০০৩ সালে উইনিং প্রবাসে নামের অ্যালবাম বের করেন। বাংলাদেশেও চন্দনবিহীন উইনিং একটি অ্যালবাম ওই বছরই বের করে।কানাডাতে উইনিং মন্ট্রিল, অটোয়াসহ বিভিন্ন রাজ্যে কনসার্ট করে প্রবাসী বাংলাদেশী সম্প্রদায়ের জন্য। ২০১১ সালের ১লা জানুয়ারি উইনিং ব্যান্ডের পুনঃমিলনী হয় এবং সেখানে কনসার্ট ও গানের সিডি প্রকাশিত হয়।‘হৃদয় ভরে ভালবাসা’ নামের একটি একক অ্যালবাম করেছেন ব্যান্ডের ভোকাল চন্দন ২০১১ সালে অগ্নিবীণার ব্যানারে।
ডায়না হেইডেন
ডায়ানা হেডেন (জন্ম ১লা মে ১৯৭৩) একজন ভারতীয় অভিনেত্রী, মডেল এবং মিস ওয়ার্ল্ড ১৯৯৭ -এর বিজয়ী। তিনি মিস ওয়ার্ল্ডের খেতাব অর্জনকারী তৃতীয় ভারতীয় মহিলা। প্রতিযোগিতার সময় তিনি তিনটি উপ-উপাধিও জিতেছিলেন এবং তিনিই একমাত্র মিস ওয়ার্ল্ড যিনি এমনটা করতে পেরেছিলেন। ২০০৮ সালে তিনি বিগ বস রিয়েলিটি শোতে একজন সেলিব্রিটি প্রতিযোগী ছিলেন।
জীবনের প্রথমার্ধ
ডায়ানার জন্ম হয়েছিল ভারতের তেলঙ্গানার হায়দ্রাবাদে একটি অ্যাংলো-ইন্ডিয়ান খ্রিস্টান পরিবারে। তিনি সেকেন্দ্রাবাদে অবস্থিত সেন্ট অ্যান হাই স্কুলে পড়াশোনা করেছেন।
মডেলিং শুরু করার আগে, তিনি এনকোর নামক একটি অনুষ্ঠান ব্যবস্থাপনা (ইভেন্ট ম্যানেজমেন্ট) সংস্থার হয়ে কাজ করেছেন। তারপর তিনি বিএমজি ক্রিসেন্ডো কোম্পানিতে জনসংযোগ আধিকারিক হিসাবে কাজ করেছেন। সেখানে তিনি আনাইদা এবং মেহনাজ হোসাইনের পেশাগত জীবন ব্যবস্থাপনার ক্ষেত্রে সহায়তা করতেন ।